Keskustelu:Domino (keksi)

message: Suuntaviivojen mukaan "Yksittäiset tuotteet eivät yleensä ole merkittäviä." --Wähäwiisas (keskustelu) 7. syyskuuta 2014 kello 13.50 (EEST)
replies: text: Ei ehkä yleensä, mutta tämä on merkittävä. Yli 60 vuotta vanha klassikkotuote. --BladeJ 7. syyskuuta 2014 kello 20.42 (EEST)

text: Aika klassikkotuotehan tämä on, mutta mikä on Dominoiden ja Oreoiden suhde? Eivätkös nämä ole melko lailla sama tuote (hyvin pienillä makueroilla), joista Oreot ovat vain vanhempia? Jos näin, voisiko tämän artikkelin yhdistää Oreoista kertovaan tai toisinpäin? --Lekomies (keskustelu) 7. syyskuuta 2014 kello 21.50 (EEST)

text: Täällä on artikkelit yli 50 virvoitusjuomasta, noin 50 makeisesta, lähes 300 Nokia-matkapuhelinmallista (joista joitakin valmistettu ehkä vain muutamia viikkoja), sadoista automalleista jne. Ja yksittäisiä tuotteita ne tavallaan ovat tietokonepelit, kirjat ja elokuvatkin. En tiedä miten näin on päässyt käymään tuosta suuntaviivasta huolimatta, ehkä siksi että se on havaittu turhan jyrkäksi muttei sitä ole ryhdytty miettimään uusiksikaan. – Dominon, Oreon ja mahd. muut samantyyppiset voisi periaatteessa yhdistää, mutta onko tuolle keksityypille mitään vakiintunutta yhteisnimeä? Suklaamurotaikina-vaniljaminttutäytekeksi? –Kotivalo (keskustelu) 7. syyskuuta 2014 kello 22.25 (EEST)
replies: text: : Todellisuus ei vastaa suuntaviivaa (tai suuntaviiva ei vastaa todellisuutta). Jokaiselle yksittäiselle tuotteelle tuntuu löytyvän puolustus, että juuri tämä tuote on tietosanakirjassa erityisen merkittävä. Varsinkin kuluttajatuotteille. Kärjistäen tänne voisi listata koko K-Extran tuotevalikoiman, ainakin makeispuolen. Suuntaviiva kaipaa tarkennusta. — Keksityyppi on kai täytekeksi (mutta niitä on useammanlaisia). --Wähäwiisas (keskustelu) 8. syyskuuta 2014 kello 09.27 (EEST)
replies: text: ::Nyt käsillä olevissa Dominossa, Oreossa ja Fanipalassa vetoaisin normaaliin "pitkä historia ja käsitelty laajasti" -argumentointiin. Katsopa, miten löysin Oreo-artikkeliinkin monta suomenkielistä lähdettä. Kuluttajatuotteista löytyy usein eniten juttuja niiden markkinointitoimenpiteistä, koska itse tuotteesta ei välttämättä ole paljon mediassa ollut kirjoitettavaa. –Kotivalo (keskustelu) 8. syyskuuta 2014 kello 10.29 (EEST)
replies: text: ::: Olet oikeassa siinä, että markkinoinnista löytyy juttuja. Se on myös tuoteartikkelien ongelma. Pahimmillaan jokin tuoteartikkeli on lähinnä selostus yhtiön kampanjoista. Hyvä, jos artikkeleihin tulee "käsitelty laajasti" -pohjalta ulkopuolistakin sisältöä tuotteesta, sen käytöstä, historiasta tai kulttuurisesta merkityksestä. --Wähäwiisas (keskustelu) 8. syyskuuta 2014 kello 11.22 (EEST)
replies: text: :::: Mitä yksinkertaisempi tuote, sitä suurempi osa sen brändin sisällöstä on historiaa, kulttuurisia yhteyksiä, markkinointiviestintää ym. aineetonta pöhinää. Ei itse fyysisestä keksistä ole monta virkettä kirjoitettavana, kun tarkka koostumuskin on tarkoin varjeltu liikesalaisuus, ja saattaa vaihdella maittain ja aikakausittain. –Kotivalo (keskustelu) 8. syyskuuta 2014 kello 12.22 (EEST)
replies: text: ::::: Olettaisin, että olemme suunnilleen samaa mieltä. "Aineeton pöhinä" on OK sisältöä, mutta markkinointiviesteihin keskittyminen harvoin tekee artikkelista tasapainoista. Mainosviestit on useinkin helpompi löytää kuin neutraalit lähteet, mistä johtuen ne ehkä painottuvat joissain artikkeleissa liiaksi. (Tämä siis yleisenä keskusteluna, ei juuri tätä artikkelia koskien) --Wähäwiisas (keskustelu) 9. syyskuuta 2014 kello 09.23 (EEST)

text: Kannatan arikkelin säilyttämistä.--Kospo75 (keskustelu) 8. syyskuuta 2014 kello 08.46 (EEST)

text: Ei tätä pidä poistaa. Kyse on kuitenkin tuotteesta, jonka "kaikki" tässä maassa tuntee. --Kulmalukko (keskustelu) 9. syyskuuta 2014 kello 10.50 (EEST)
Merkittävä. Iivarius (keskustelu) 8. syyskuuta 2014 kello 13.25 (EEST)

text: Merkittävä klassikkotuote, säilytettävä. Yhdistäminen johonkin toiseen artikkeliin olisi ihan hullua hassua. -Olen ollut huomaavinani, että Ww on oppinut uuden sloganin ja käy voimalla yksittäisten tuotteiden kimppuun. Seuraavana on varmaan vuorossa joku Ferrarin malli.-Htm (keskustelu) 8. syyskuuta 2014 kello 19.26 (EEST)
replies: text: : Suuntaviivan mukaan, kuten aloituksessa mainitsin. Toivon, että pysytään jatkossakin asiassa. --Wähäwiisas (keskustelu) 9. syyskuuta 2014 kello 09.23 (EEST)
Sitten täytyy alkaa kyseenalaistamaan kaikki muutkin vastaavat tuotteet, jos tämä lähtee. --Ville Siliämaa (keskustelu) 9. syyskuuta 2014 kello 10.21 (EEST)
thread_title:  Merkittävyys